اوکراینا خاریجی ایشلر ناظیرینین معاوینی واسیل بودنار تورکیه-‌نین اؤلکه‌سی اوچون ساده‌جه یاخشی بیر قونشو دئییل، همین زاماندا بؤلگه‌ده اعتبارلی و اهمیت‌لی بیر استراتژی طرفداش اولدوغونو سؤیله‌ییب.
بودنار تورکیه ایله اوکراینا علاقه‌لرینی و قیریم پلاتفورمونو قیمتلندیریب.
اوکراینا خاریجی ایشلر ناظیرینین معاوینی بودنار دئییب کی، بو ایل استراتژی طرفداشلیغیمیزین 10-جو ایلدؤنومونو قئید ائدیریک و ایکی اؤلکه‌نین لیدرلری آراسیندا یاخشی بیر دیالوقون قورولماسی چوخ واجیب‌دیر. اومید ائدیرم کی، بو ایل یوکسک سویه‌لی استراتژی شورا باش توتا‌جاق و اورادا ایکی اؤلکه آراسینداکی موناسیبت‌لر اوچون اهمیت‌لی خصوصی قرارلار قبول ائدیله‌جک.
بودنار کئچن ایل یئنی نوع کوروناویروس (کووید-19) اپیدمی سینه باخمایا‌راق، ایکی اؤلکه آراسینداکی رسمی سفرلرین 2019-جو ایلدن داها چوخ اولدوغونو وورغولاییب:
"بو، ایکی اؤلکه‌نین بیر-بیرینه نه قدر ماراق گؤستردیگینی و بیرلیکده نه ائده بیله جگیمیزی گؤستریر".
ساوونما سئکتورونون ایکی اؤلکه آراسینداکی موناسیبت‌لرین حرکت وئریجی قوه‌لریندن بیری اولدوغونا دقت چکن بودنار "قارشی‌لیق‌لی ماراق‌لاریمیزی و بؤلگه‌دکی ریسک‌لری باشا دوشوروک. ان اساسی، آرامیزدا تکنولوژی و اوره تیمده هر ایکی طرف اوچون فایدا‌لی اولان بیرگه لاییحه‌لرین حیاتا کئچیریلمه‌سینی تامین ائدن بیر-بیرینی تاماملایان بیر شئی وار" دئییب.
تورکیه-‌یه قیریم-ین قانون‌سوز ایلحاقینی تانیماما سیاستی موناسیبتیله میننتدار اولدوق‌لارینی وورغولایان بودنار "حیاتا کئچیریله‌جک قیریم پلاتفورمو ایله مقصدیمیز اولوسلار آراسی توپلومون دقتینی بو مسئله‌یه چکمک‌دیر. بوندا دا اوغورلو اولاجاغیق. تورکیه پلاتفورما ایشتیراک ائدجگی اوچون میننتداریق و اینانیرام کی، تورکیه-‌نین پرزیدنتی رجب طییب اردوغان پلاتفورمون ان مهم لیدرلریندن بیری اولا‌جاق" ایفاده‌لریندن ایستیفاده ائدیب.
